钦定古今图书集成/明伦汇编/闺媛典/第151卷 > 黄嘉宾妻暨氏
## 钦定古今图书集成/明伦汇编/闺媛典/第151卷 > 黄嘉宾妻暨氏

按《崇安县志》：“暨氏，户部主事，崇祀名宦乡贤黄嘉宾
妻。年十六归黄，克娴内则。从夫宦长安，夫没于官，氏
独奉孀姑，扶榇还葬，足不逾阈，抚遗腹子应朋成家。
年九十三，见孙世忠登第，大中丞直指屡旌之。先是
归里时，道经扬子，江风暴起，氏抚棺痛哭，众舟皆覆
溺，而其舟独存。人谓节孝格天，非偶然也。”